ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670011012


ขอเสนอความคิดเห็นเกี่ยวกับระบบการให้บริการจองคิวทำหมันสุนัขและแมวของศูนย์บริการสาธารณสุข 24 บางเขน แขวงลาดยาว เขตจตุจักร กรุงเทพมหานคร เนื่องจากประชาชนแจ้งว่า ทางศูนย์บริการสาธารณสุข 24 บางเขน จะเปิดบริการรับจองคิวจองคิวทำหมันสุนัขและแมว เดือนละ 1 ครั้ง โดยจะให้ประชาชนเดินทางไปจองคิวที่จองคิวที่ศูนย์บริการสาธารณสุขฯ ด้วยตนเอง ซึ่งจะรับเพียง 100 คิวเท่านั้น ซึ่งเมื่อเดินทางไปยังศูนย์บริการสาธารณสุขฯ ในวันดังกล่าวที่เปิดให้จองคิว ปรากฏว่า คิวเต็ม จำนวน 100 คิวแล้ว ทางศูนย์บริการสาธารณสุขฯ ก็จะไม่รับจองคิวให้แต่อย่างใด จากกรณีดังกล่าวส่งผลให้ประชาชนที่เดินทางไปติดต่อที่ศูนย์บริการสาธารณสุขฯ เพื่อขอจองคิวได้รับความเดือดร้อนต้องเสียเวลาในการเดินทาง อีกทั้งประชาชนบางรายอาจจะต้องลางานไป ทำให้เสียเวลา ดังนั้นประชาชนเห็นว่าหากประชาชนท่านใดเดินทางไปจองคิว แต่หากพบว่าในเดือนดังกล่าวนั้นคิวเต็มแล้ว ก็ให้ทางศูนย์บริการสาธารณสุขฯ ทำการเปิดจองคิวล่วงหน้า เพื่อที่จะได้รับบริการในเดือนถัดไป โดยไม่ต้องให้ประชาชนเดินทางกลับมาจองคิวใหม่ เพื่อบรรเทาความเดือดร้อนให้ประชาชนต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook